Recela 42 : Kuwana (gweta)

Recela 42 : Kuwana ~ 桑名 (JA)

Recela 42 : Kuwana ( niponavon 桑名 ) tir balem-san-bareafa gweta ke sposaf gwetak vergumveltkiraf gu 53 recela ke Tōkaidō vawa ( 東海道五十三次之内, Tōkaidō Gojūsan-tsugi no uchi ), zovdayan gan Utagawa Hiroshige niponaf yambik, is taneon piskuyun bak 1833-1834 gan Hōeidō.

Tōkaidō vawa tiyir vawapa wale Edo ( re Tokyo ) tiso kelu ke Shogun patectokilik is Kyoto gindafu kelu ke Nipona. Sareon gu Hiroshige, kotafa soluma tiyir vas mon 500 km- numen lanis koyasik bad mon toloya safta exuleyed.

Hiroshige va varaf gwetak dem 53 recela ke zalor zovdayar. Bata gweta ( Ukiyo-e tazuk ) tir lumkirafa gu 37 × 25 cm- ( ton Oban breviz ). Tir balem-san-toleafa ke enk ise va greelt koe Kuwana kaatoer.

 Greelt ke Kuwana 
Recela ke Kuwana ( niponavon 桑名宿 ) koe Kuwana lamonewidava ke Mie winka tigiyir, kenrone Ibi bostam poke artexo.

Bata recela tiyir direfa gu tela ke Miya art remlanira koo abrotcaf roz va 28 km-.

Gweta ke Hiroshige va artexo ke Ibi bostam ko Ise bira nedir. Tire yon koyasik va remlapira va ceda kan tota gu lanira abdualbayad. Batdume lingesik va konaka tota kaatoer. Toloya moe temba kali sugdavara rundaked edje toloya ara dem vajap rowin al italsotced.

 Dere rupec 

 Stragela 

|style="vertical-align: top;"|

|}

Recela 42 : Kuwana (gweta)
Recela 42 : Kuwana  gweta)
Recela 42 : Kuwana (gweta)